CELEX: 62009CN0489
Language: mt
Date: 2009-11-30 00:00:00
Title: Kawża C-489/09: Talba għal deċiżjoni preliminari mressqa mill-Hof van beroep te Gent (il-Belġju) fit- 30 ta’ Novembru 2009 — Vandoorne NV vs Belgische Staat

13.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/21
            
         Talba għal deċiżjoni preliminari mressqa mill-Hof van beroep te Gent (il-Belġju) fit-30 ta’ Novembru 2009 — Vandoorne NV vs Belgische Staat
   (Kawża C-489/09)
   2010/C 37/23
   Lingwa tal-kawża: L-Olandiż
   
      Qorti tar-rinviju
   
   Hof van beroep te Gent (il-Belġju)
   
      Partijiet fil-kawża prinċipali
   
   
      Rikorrenti: Vandoorne NV
   
      Konvenut: Belgische Staat
   
      Domanda preliminari
   
   Il-leġiżlazzjoni Belġjana, b’mod partikolari, l-Artikolu 58(1), flimkien mal-Artikolu 77(1)(7) tal-Kodiċi tat-VAT, hija leġiżlazzjojni konformi mal-Artikolu 27 tas-Sitt Direttiva tal-Kunsill 77/388/KEE (1), li jippermetti lill-Istati Membri li jaddottaw miżuri ta’ simplifikazzjoni, u/jew mal-Artikolu 11C(1) ta’ din l-istess Direttiva, li jagħti d-dritt għal rifużjoni tal-VAT fil-każ ta’ nuqqas ta’ ħlas totali jew parzjali, sa fejn din (1) tintroduċi simplifikazzjoni tal-ġbir tal-VAT għall-kunsinna ta’ prodotti tat-tabakk billi timponi ġbir wieħed f’ras il-għajn, u (2) ma tagħti l-ebda dritt lill-persuni taxxabbli, li ħallsu l-VAT fuq dawn il-prodotti tat-tabakk fl-istadji intermedjarji, għar-rifużjoni tal-VAT minħabba t-telf totali jew parzjali tal-prezz?
   
      (1)  Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23 - 62).